Kundby d. 10. oktober 2024

**Indsigelse mod landskabsudpegningerne i kommuneplan 2024**

Der ses at være sket en del ændringer i landskabsudpegningerne i Kommuneplan 2024 i forhold til den eksisterende kommuneplan. Således ses det blandt andet at ådals-systemet omkring Kobbelå, Kundby mose, Vognserup Enge, Trønninge Mose, Knabstrup Enge og Knabstrup Dyrehave samt Bjergby Enge fjerne fra kortet over bevaringsværdigt landskab, og større sammenhængende landskaber.

Dette ønsker vi som lodsejere i det pågældende område at gøre indsigelse mod.

Der er intet – gentager intet, der har ændret sig i det senest årti i dette område, og i forhold til landskabsudpegningerne i 2021 og tidligere som områderne var en del af. Området består af store marker og store tilgroede moseområder, og området er præget af ensartede elementer, med flere store gårde/herregårde der ligger på kanten af og rundt om et større sammenhængende moseområde. Alt sammen uden bebyggelse.

Det er nøjagtig lige så bevaringsværdigt nu som tidligere – måske endda endnu mere i dag, idet der er et igangværende projekt omkring udtagning af området med henblik på re-etablering af lavbundsarealer med henblik på styrelse af biodiversitet, klima og natur. Dette ses i vores optik ikke at være foreneligt med etableringen af en energipark på arealerne.

Hele området har stor betydning for en række fugle, så som Havørnen, Glenten, Blå kærhøg og andre rovfugle, samt traner. Derudover har området også overordentlig stor betydning som fourageringsområde for en række af trækfugle, i efterårs-, vinter og forårs månederne – hvor hele området summer af gæs, svaner og andre trækfugle, lige som kronvildt er ved at etablere sig i området. Derudover forefindes flere forskellige arter af flagermus i området.
Dette dyreliv vil formentligt kun blive øget i fremtiden med den forventede etablering af lavbundsprojekt i området.

Området er meget åbent og kan ses over meget store afstande. Det findes ingen moderne infrastruktur eller tekniske anlæg som udfordrer naturen, hvilket vurderes at være en markant årsag til områdets rige dyreliv og fauna. Vejene i området er lokale veje, som alene servicerer områdets beboere og jordbesiddere. Der er således ingen gennemgående vejstrukturer i området. Oplevelsen af sådanne store uspolerede landskabsrum skaber en vis storhed, og nye elementer (som en energipark med 100 ha solceller og 180-200 m høje vindmøller) kan se over overordentligt store afstande. Vi kan derfor tilslutte os beskrivelsen i kommuneplan 2021, hvor det fremgår at ”tekniske anlæg i dette område virker umotiverede.”

Arealet er en blanding af små lodder, store marker (ejet af områdets godsejer, eller store gårde) samt skov, gærder, markskel, søer og åer, der giver en stor biodiversitet. Dette er meget unikt på Sjælland i dag, og bør derfor bevares i sin nuværende form – både af hensyn til naturen, dyrelivet og de kommende generationer!

For os at se, er den eneste grund til at I ønsker at fjerne udpegningerne, at gøre det muligt at etablere en energipark ved Vognserup Gods – og muligvis yderligere arealer i området.
At dette er tilfældet, finder vi dokumenteret i mødereferat af 28. august 2024 fra Mads Skov Lehmann fra Møde den 21. august 2024 vedr. Vognerup Energipark.

Af referatet fremgår det i andet sidste afsnit at: ”I forbindelse med Kommuneplan 2024 har HK revideret landskabsudpegningerne. De var af ældre dato og trængte til en genopfriskning. Umiddelbart intet til hinder for en energipark på arealet rent landskabsmæssigt, men der er stadig kulholdigt lavbundsjord hvor vi ikke må planlægge for anlæg der kan forhindre en vådgøring af arealet. Dette skal der arbejdes videre med i det konkrete projekt. HTC oplyser at det er noget som bliver et krav til en kommende opstiller.”

Dette kan alene tolkes således at hvis kommunen ikke havde ændret i kommuneplanen 2024, ville det ikke kunne lade sig gøre at etablere energiparken på baggrund af restriktioner i åbne og bevaringsværdigt landskaber – men det er med et pennestrøg fjernet.
I forhold til dette kan det oplyses at vi har været i kontakt med Naturstyrelsen, som er ansvarlige for det igangværende lavbundsprojekt, der oplyste at de ikke finder at kommunen har beføjelserne til at kunne ændre på udpegningen af området som bevaringsværdigt landskab.

På baggrund af ovenstående skal vi derfor gøre indsigelse mod kommuneplan 2024.

Måtte der være nogle spørgsmål til dette brev er I naturligvis velkomne til at kontakte os.

Med venlig hilsen

Malene & Torben Vincents

Trønningevej 50, 4520 Svinninge

Tlf.: 21776248 / mail: torbenfv@gmail.com